Engels
Store norske leksikon,Geografi,Verdens geografi,Europa,Russlands geografi
Engels er en by i Russland, i Saratov fylke, på østsiden av Volga, rett overfor byen Saratov på den andre Volga-bredden. Byen har 226 100 innbyggere (2018).
Engels er et industrisenter med maskin- og karosseriindustri, fabrikasjon av kunststoffer og skotøy, slakterier med mer. Det er broforbindelse over til Saratov, som var ferdig i 1965.I perioden 1923–1941 var Engels (som til 1931 ble kalt Pokrovsk) hovedstad i Volga-tyskernes autonome sovjetrepublikk. Byen er oppkalt etter den tyske filosofen Friedrich Engels. Les mer i Store norske leksikon Saratov fylke Volgatyskernes autonome republikk Russlands geografi Russlands historie Sovjetunionens historie